Dávame do pozornosti tento článok o psíkoch, ktorý aktuálne vyšiel v Našej Orave pod názvom: Chceli by ste do rodiny psa? Skúste najprv dočasku.
Na Facebooku už nájdete aj rozsiahlu fotogalériu zo Dňa s Kubínskou Labkou.
Ďakujeme všetkým, ktorí sa na organizovaní akcie podieľali, všetkým účinkujúcim, sponzorom, ale hlavne Vám, ktorí ste prišli!
V sobotu 13.6.2015, počas dňa s Kubínskou Labkou, sa bude konať aj zbierka, ktorá bola schválená Okresným úradom Dolný Kubín pod číslom 502-2015-003515. Rozhodnutie o zapísaní zbierky si môžete prečítať tu. Vopred Vám ďakujeme za pomoc pre našich psíkov!
Už o necelé dva týždne, v sobotu 13.6.2015, Vás aj Vašich psích miláčikov pozývame na 1. ročník prezentácie občianskeho združenia Kubínska Labka, ktoré pomáha opusteným, týraným a strateným psíkom.
Výťažok zo vstupného bude použitý na kúpu podstieľok, obojkov vodítok a iných vecí pre psíkov. Zahrajú:
- n. P.O.H. (rock Dolný Kubín)
- Dáša Fon Fľaša (acoustic-punk Stránske) + CTIB (folk punk, CZ)
- Teddy Toys (Rockabilly Martin)
Urgentne hľadáme človeka – dobrovoľníka – ktorý je ochotný pomáhať s čistením a venčením v karanténnej stanici. Láska k zvieratám je nevyhnutnosťou, ich vďaka a vernosť odmenou! 🙂
Taktiež momentálne potrebujeme výpomoc s úpravou kotercov: ochotného človeka s brúskou a zváračkou, ktorý by pomohol dorobiť rohože na koterce. Psíkovia pletivo prehrýzli a prestrčia hlavu cez mreže, menšie aj prelezú. Zároveň ak niekto vie vybaviť, alebo má doma zvyšné pletivo, výpomoc je vítaná – potrebujeme zaplátať diery v karanténke aby bolo možné psíky vypúšťať počas čistenia. Ďakujeme!
V sobotu 27.9.2014 sme sa zúčastnili super akcie Nájdite sa v Horskom Parku v Bratislave. Spoznali sme veľa nových skvelých ľudí a bola tam super atmoška. 🙂
Kubínska Labka bola úspešná aj v adopcii. Beny bol adoptovaný do skvelej rodinky, ktorej veľmi ďakujeme. Adoptovala sa aj Ella, ktorá tak dlho čakala na nový domov.
Chcela by som sa veľmi poďakovať pani Oľge, ktorá nám s rodinou prisniesla pre psíkov darčeky a veľmi ďakujem, že sú medzi nami tak neskutočne dobrí ľudia ako je pani Oľga s manželom a so sestrou. A samozrejme aj za granulky a konzervy, ktoré sme dostali od anonymnej darkyne. Ďalej chcem poďakovať Saške, Simonke, Kike a Zlatke za nezištnú pomoc. 🙂
Tešíme sa za psíkov a dúfame že sa nám aj nabudúce adoptuje niektorý z našich zverencov. V sobotu sa vidíme na SOS, Partizánska Lúka. Tešíme sa na Vás!